Diari Oficial de la Generalitat Valenciana


Sumari del DOGV 5036, del 27-06-2005 (2005/7276)

RESOLUCIÓ de 31 de maig de 2005, del director gerent de l'Institut Valencià d'Atenció als Discapacitats (IVADIS), per la qual s'aprova i s'ordena la publicació en el DOGV del llistat d'admesos i exclosos provisionalment a les borses d'ocupació temporal de millora de l'IVADIS, conformement amb la proposta elevada per la subcomissió de borses, i s'obri el termini de 10 dies hàbils per a formular-hi al·legacions i, si és el cas, esmenar-ne errors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/7276


Organisme emissor
:   Institut Valencià d'Atenció als Discapacitats

Tipus de document
:   Resolució

RESOLUCIÓ de 31 de maig de 2005, del director gerent de l'Institut Valencià d'Atenció als Discapacitats (IVADIS), per la qual s'aprova i s'ordena la publicació en el DOGV del llistat d'admesos i exclosos provisionalment a les borses d'ocupació temporal de millora de l'IVADIS, conformement amb la proposta elevada per la subcomissió de borses, i s'obri el termini de 10 dies hàbils per a formular-hi al·legacions i, si és el cas, esmenar-ne errors. [2005/A7276]
  
Primer
  
Per acord de la Comissió de Seguiment de les Borses d'Ocupació Temporal de l'IVADIS, es va constituir el 26 d'abril del 2005 la Subcomissió de Baremació les Borses d'Ocupació Temporal de l'IVADIS, a fi d'examinar les sol·licituds presentades a la Borsa de Millora d'Ocupació Temporal de l'IVADIS, comprovar si els requisits exigits i els mèrits al·legats han sigut justificats degudament i, finalment, atribuir la puntuació que a cada sol·licitant corresponga d'acord amb el barem que s'aplique, d'acord amb allò que preceptua l'article 7 de les bases que regulen la Borsa de Millora d'Ocupació Temporal de l'IVADIS.
  
Segon
  
La dita Subcomissió, finalitzat el tràmit anterior, va elevar proposta al director gerent de la relació de sol·licitants a admetre provisionalment, indicant-ne la puntuació obtinguda, i si és el cas, a excloure'n provisionalment indicant el motiu d'exclusió, de la Borsa de Millora d'Ocupació Temporal d'IVADIS.
  
Tercer
  
A la vista de la proposta elevada, el director gerent l'aprova i ordena la publicació en el Diari Oficial de la Generalitat Valenciana de les relacions d'admesos i exclosos a les borses de millora d'ocupació temporal de l'IVADIS, expressant la puntuació total o el motiu d'exclusió.
  
Quart
  
D'acord amb allò que s'ha exposat en l'apartat anterior, es procedix a ordenar la publicació dels noms dels sol·licitants que conformen el llistat d'admesos i exclosos provisional de la Borsa Millora d'Ocupació Temporal de l'IVADIS, en la pàgina web www.ivadis.com, i en els taulers dels centres de l'IVADIS, d'acord amb la proposta elevada per la Subcomissió de Baremació de les Borses d'Ocupació Temporal de l'IVADIS.
  
Quint
  
Els interessats, a la vista de la resolució publicada, podran en el termini de 10 dies, comptadors des de l'endemà de la seua publicació en el Diari Oficial de la Generalitat Valenciana, al·legar-hi el que estimen convenient al seu dret i, si és el cas, esmenar o completar la seua sol·licitud o documentació, aportant les proves pertinents. En cas contrari s'entendrien exclosos definitivament de la borsa en què s'hagueren inscrit.
  
En tots els casos, es presentarà instància en què hauran d'especificar en el llistat de la borsa en què apareixen publicats i la categoria.
  
S'entendran exclosos definitivament de la borsa de millora aquells candidats que no esmenen en el termini concedit en la present Resolució.
  
Sense perjuí d'utilitzar qualsevol de les formes previstes en l'article 38 de la Llei 30/1992, del Règim Jurídic i Procediment Administratiu Comú de les Administracions Públiques, els candidats podran presentar la documentació requerida degudament confrontada o compulsada en qualsevol dels registres de l'IVADIS (horari: dilluns a divendres de 09.30 a 14.00 hores)
  
Sext
  
Posteriorment, i d'acord amb les bases de les borses d'ocupació temporal, després de la finalització del tràmit anterior, es procedirà a estudiar les al·legacions formulades i, després de la seua valoració, si escau, publicar el llistat definitiu de persones admeses amb la puntuació obtinguda, que conformaran la Borsa de Millora d'Ocupació Temporal de l'IVADIS.
  
Sèptim. Recursos
  
Contra la present resolució, que esgota la via administrativa, podrà interposar-s'hi recurs contenciós administratiu davant dels òrgans jurisdiccionals contenciosos administratius de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podran interposar-hi el recurs de reposició en el termini d'un mes davant del director gerent, d'acord amb els articles 116 i 117 de la referida Llei 30/1992, segons la redacció modificada per la Llei 4/1999.